Page:Christ's kirk on the green (3).pdf/15

 15

Near bed-time now ilk weary wight was gaunting for his reſt; For ſome were like to tine their fight; wi' ſleep and drinking ſtreſt, But others that were ſtomach tight, cry'd out, it was nae beſt To leave a ſupper that was dight to brownies or a ghaiſt, To eat that day. On whomelt tubs lay twa lang dales, on them ſtood mony a goan, Some fill'd wi' brochan, ſome wi' kail, and milk het frae the loan. Of dainties they had routh and wale, of which they were right fon: But naething wad gae down but ale wi' drunken Donald Don The ſmith that day.

Twa times aught bannocks in a heap, and twa good junts of beef, Wi' hind and fore ſpauls of a ſheep, drew whittles frae ilk ſheath: Wi' gravie a' their beards did dreep, they kempit wi' her teeth, A kebbock ſyne that maiſt could creep its lane, pat on the ſheaf, In ſtows that day.